Paul Newman

Paul Leonard Newman (1925–2008) var en amerikansk skuespiller og regissør. Han er kanskje best for sin opptreden i filmene The Hustler  (1961), Rebell i lenker (1967) og Butch Cassidy and the Sundance Kid (1969). Han var også grunnlegger og eier av Newman’s Own, et næringsmiddelselskap som donerer alt overskudd til veldedighet. I 1988 etablerte han stiftelsen Hole in the Wall Gang Camp, som arrangerer leirskoler for alvorlig syke barn. Etter hvert ble leirskoleprogrammet utvidet slik at også søsken av alvorlig syke barn kan få komme på leirskole med barn i samme situasjon. Newman's veldedighetsarbeid har utviklet seg til (per 2024) et nettverk av 30 veldedige stiftelser rundt om i verden, som tilbyr alvorlig syke barn og deres familier muligheten til å leke og finne glede, samtidig som de er i trygge omgivelser.

Paul Newman døde av lungekreft i sitt hjem i Westport, 83 år gammel.

 Veien frem mot skuespilleryrket 
Newman styrte familiens sportsbutikk i Shaker Heights før han under andre verdenskrig tjenestegjorde som radiotelegrafist i U.S. Navy i Stillehavet. Etter krigen begynte han å studere økonomi ved Kenyon College i Ohio, men ble etter hvert interessert i drama. Han opptrådte i en kort periode med et teaterselskap før han startet å studere drama ved Yale University i New Haven i Connecticut, og senere ved Actors Studio i New York City.

 Skuespillerkarrieren 
Newman debuterte på Broadway i 1953 og gjorde suksess i Picnic og sikret seg filmkontrakt med Warner Brothers. Året etter gjorde han sin første filmrolle i filmen Sølvkalken (The Silver Chalice).

Karrieren skjøt fart og Newman fikk pris ved filmfestivalen i Cannes i 1958 for sin rolle i Flammende sommer (The Long Hot Summer). Samme år ble han nominert til en Oscar for sin rolle i filmen Katt på hett blikktak (Cat on a Hot Tin Roof).

Newman var, med sin atletiske kroppsbygning, sine intense blå øyne og sitt blonde hår samt sjarm og utstråling, Hollywoods største stjerne på 1960-tallet og begynnelsen på 1970-tallet.

I 1968 debuterte Newman som filmregissør med filmen Sensommer for Rachel (Rachel, Rachel) med hans kone Joanne Woodward, i hovedrollen.

Paul giftet seg med Joanne Woodward i 1958 (hans andre ekteskap). Sammen hadde de tre barn. Han hadde også tre barn fra sitt første ekteskap. Hans sønn skuespilleren Allan Scott Newman døde i 1978, kun 28 år gammel, av en overdose av beroligende midler og alkohol.

Newman og Woodward var engasjert i politikk og deltok i en rekke ulike liberale kampanjer. Newman var også USAs delegat under en FN-konferanse om nedrustning. 

Paul Newman vant en Oscar i 1986 for sin rolle som Fast Eddie Felson i filmen The Color of Money og året før fikk han også en æres-Oscar. Han fikk egen stjerne på Hollywood Walk of Fame.

 Veldedighetsarbeid (utvalg) 

 Newman's Own som grunnlag for veldedighet 
Ved siden av filmkarrieren og det politiske engasjementet ble Paul Newman frontfigur for varemerket Newman’s Own, som ble grunnlagt etter at en salatdressing han hadde utviklet, ble så populær at han ble kontaktet av forretningsfolk som foreslo å produsere den for salg. Newman sa ja, på betingelse av at alt overskudd fra virksomheten skulle gå til veldedige formål. Newman's Own ble dermed den første bedriften i USA der inntektene i sin helhet brukes til å finansiere veldedighet. Etter hvert ble produktsortimentet utvidet, med blant annet brus, pastasaus og popcorn. Inntektene fra Newman's Own er grunnlaget for driften av organisasjonene The Hole in the Wall Gang Camp og The Painted Turtle, og til sammen 30 (per 2024) non-profit-foretak av denne typen i USA og i andre land, men pengestøtte har også blitt gitt til tusenvis av andre formål. 

 The Hole in the Wall Gang Camp 
I 1988 startet Paul Newman The Hole in the Wall Gang Camp, i Ashford, Connecticut, som er en sommerleir for kreftsyke barn og barn med andre alvorlige sykdommer og diagnoser. Skuespiller Julia Roberts har tidligere sittet i styret for stiftelsen.

Etter hvert ble leirskoleprogrammet utvidet slik at også søsken av alvorlig syke barn kan få komme på leirskole med barn i samme situasjon. Stiftelsen har også startet et program for å gi omsorg til hele familien til alvorlig syke barn.

 Barretstown-leirskolen i Irland 
I 1994 kunne Newman åpne den første leirskolen utenfor USA, i grevskapet Kildare i Irland. Leirskolen heter Barretstown, etter slottet Barretstown Castle som de irske myndighetene har festet bort til Newmans stiftelse for en symbolsk festeavgift. 

 The Painted Turtle 
I 1999 startet Paul Newman og skuespillerkollegaen Page Adler (plate- og filmprodusenten Lou Adlers ektefelle) stiftelsen The Painted Turtle, som tilbyr leirskoleopplevelser til kronisk syke barn og barn med livstruende lidelser.

 SeriousFun Children's Network 
Det arbeidet som Paul Newman startet med The Hole in the Wall Gang Camp har utviklet seg til et spekter av lignende tilbud til syke barn og deres familier, ikke bare i USA, men også i andre land. For å støtte disse veldedige organisasjonene har det blitt opprettet et nettverk kalt SeriousFun Children's Network, der fellesnevneren er at alvorlig syke barn – og deres familier – trenger et fristed der de kan utfolde seg og få muligheten til å leke og danne vennskap, innen trygge rammer.

 Filmografi 
 År  Norsk tittel  Original tittel  Rolle 2006  Biler  Cars  Doc Hudson (stemme) 2002  Road to Perdition  Road to Perdition  John Rooney 2000  Lukten av penger  Where the money  Henry Manning 1999  Flaskeposten   Message in a Bottle  Dodge Blake 1998  Sannhetens time  Twilight  Harry Ross 1994  Ingen er fullkommen  Nobody's Fool  Sully Sullivan 1994  Det store spranget  The Hudsucker Proxy  Sidney J. Mussburger 1990  Mr. & Mrs. Bridge  Mr. & Mrs. Bridge  Walter Bridge 1989  Blaze  Blaze  Earl K. Long 1989   Fat Man and Little Boy  General Leslie R. Groves 1986  The Color of Money  Color of Money  Fast Eddie Felson 1984  Harry og sønn  Harry and son  Harry Keach 1982  Dommen  The Verdict  Frank Galvin 1981  Politistasjonen Fort Apache  Fort Apache - The Bronx  Murphy 1981   Uten ondskap  Absence of Malice  Michael Colin Gallagher 1980   When Time Ran Out  Hank Anderson 1979   Quintet  Essex 1977  Slagskudd  Slap Shot  Reggie Dunlop 1976  Buffalo Bill og indianerne  Buffalo Bill and the Indians  William F. 'Buffalo 1975  Siste stikk til Harper   The Drowning pool  Lew Harper 1974  Inferno i flammer  The Towering Inferno  Doug Roberts 1973  Rett i fellen  The Mackintosh Man  Joseph Rearden 1973   Stikket  The Sting Henry Gondorff 1972  Pocket Money  Pocket money  Jim Kane 1972    The Life and Times of Judge Roy Bean  Judge Roy Bean 1971  Vik ikke en tomme  Sometimes a Great Notion  Hank Stamper 1970  WUSA  WUSA  Rheinhardt 1969  To uvanlige fredløse   Butch Cassidy and the Sundance Kid  Butch Cassidy 1969  Vinneren  Winning  Frank Capua 1968    The Secret War of Harry Frigg  Pvt. Harry Frigg 1967  Hombre  Hombre  John Russell 1967  Rebell i lenker  Cool Hand Luke  Lucas 'Luke' Jackson 1966  Full alarm  Torn Curtain  Professor Michael Armstrong 1966  Harper – privatdetektiven  Harper  Lew Harper  1965  Lady L  Lady L  Armand 1964  Hvor skal dette ende?  What a Way To Og!  Larry Flint 1964  Udåden  The Outrage  Juan Carrasco 1963  Villstyringen Hud  Hud  Hud Bannon 1963  Prisen  The Prize  Andrew Craig 1962  Du deilige ungdom || Sweet Bird of Youth || Chance Wayne
|-
| 1962 || Ingen erotikk takk || A New Kind of Love || Steve Sherman
|-
| 1962 || Hemingway's En ung manns opplevelser || Hemingway's Adventures of a Young Man || Ad Francis
|-
| 1961 || Storbyens haier || The Hustler || Eddie Felson
|-
| 1961 || Paris Blues || Paris Blues || Ram Bowen
|-
| 1960 ||  Exodus (film fra 1960)|| Exodus || Ari Ben Canaan
|-
| 1960 || Fra Terrassen || From the Terrace || David Alfred Eaton
|-
| 1959 ||  || The young Philadelphians ||  Anthony Judson Lawrence/Forteller
|-
| 1958 ||  Katt på hett blikktak || Cat on a Hot Tin Roof || Brick Pollitt
|-
| 1958 || Venstrehåndsskytteren || The left Handed Gun || William Bonney (Billy the Kid)
|-
| 1958 || Damene tar offensiven || Rally 'Round the Flag, Boys! || Harry Bannerman
|-
| 1957 || Flammende sommer || The Long, hot summer || Ben Quick
|-
| 1957 || Kvinner ute menn || Until they sail || Kaptein Jack Harding
|-
| 1957 || Nattklubbdronningen || The Helen Morgan Story || Larry Maddux
|-
| 1956 || Hjemkomst || The Rack || Kaptein Edward Worthington Hall jr.
|-
| 1956 || Utskuddet || Somebody Up There Likes Me || Rocky Graziano
|-
| 1954 || Sølvkalken || The Silver Chalice''  Basil

 Referanser 

 Eksterne lenker 





 Paul Newman Tribute video fra Late Show with David Letterman
 Hole in the Wall Gang Camp


Kategori:Regissører fra USA
Kategori:Forretningsfolk fra USA
Kategori:Filantroper fra USA
Kategori:BAFTA-vinnere
Kategori:Emmy-vinnere
Kategori:Hollywood Walk of Fame
Kategori:Personer fra USA av ungarsk opphav
Kategori:Personer fra Cleveland
Kategori:Mottakere av prisen for frihet fra nød (Four Freedoms Award)
Kategori:Kokebokforfattere fra USA